એરપોર્ટને પોલીસ છાવણીમાં ફેરવી દેવાયું છે. શહેર પોલીસ કમિશનરના સુપરવિઝન હેઠળ 1500 કરતાં વધુ પોલીસકર્મીઓ તથા સુરક્ષાકર્મીઓનો કાફલો તમામ લોકોને ઝેડ કેટેગરીની સુરક્ષા પૂરી પાડશે. એરપોર્ટની સુરક્ષા માટે એક જેસીપી, બે ડીસીપી, 9 એસીપી, 13 પોલીસ ઇન્સ્પેક્ટર, 42 પોલીસ સબઇન્સપેક્ટર, 871 પોલીસ કોન્સ્ટેબલ, 60 એસઆરપી જવાન, 32 ચેતક કમાન્ડો, 10 ક્યુઆરટી તથા ક્રાઇમ બ્રાંચ અને એટીએસનો ફાફલો વહેલી સવારથી મૂકી દેવામાં આવ્યો છે. એરપોર્ટ પર બોમ્બ સ્કવોડ, ડોગ સ્કવોડ, ફાયર બ્રિગેડની ટીમ તહેનાત કરી દેવામાં આવી છે. અમદાવાદથી ગાંધીનગના રોડ પર ઠેરઠેર પોલીસ બંદોબસ્ત મૂકી દીધો છે, જેનું તમામ સુપરવિઝન અમદાવાદ કમિશનર ઓફિસ ખાતે કરવામાં આવશે.